Belfòrt

Belfòrt (Belforte) a l'è ona frazion (o mej on rion) de la città de Vares. A l'è situaa in de la part oriental del capploeugh e l'è traversaa de la strada omònima, che l'è voeuna di strad pussee important de Vares e che la fonziòna 'me arteria de collegament con Malnaa e con la Svizzera.
A Belfòrt el se troeuva el castell che l'ha ospitaa el Barbarossa in occasion di sò guerr contra Milan. Al dì d'incoeu el castell (trasformaa in del Ses'cent in d'ona villa) el se troeuva in condizion de incuria. La gesa parrocchial l'è dedicada a la Madònna de la Speranza e de la Pas, ma l'è pussee conossuda 'me gesa del Lazzerett perchè l'ospitava i malaa de peste del Ses'cent. El quarter l'è traversaa del riaa Vellon, che 'l finiss in de l'Olòna arent a Malnaa.

El quarter l'è staa loeugh de sconter tra i Casciador di Alp e i Austriach duranta la Segonda Guerra de Indipendenza.
 Vos correlaa 
 Vares
 Vellon

Categoria:Rioni de Vares